OzLabs/hebrew-wiki-articles huggingface dataset:
כהן משוח מלחמה

כהן משוח מלחמה הוא כהן שנמשח בשמן המשחה וממונה לקיום המצווה לחזק את לב החיילים לקראת היציאה לקרב.

==מקור המצווה ==
מקור המצווה מופיע בספר דברים:

לפי זה כותב הרמב"ם בספר המצוות ש

==פרטי הציווי==
בעל ספר החינוך מבאר כי "מפני שהאדם נשמע יותר כשהוא נכבד ציותה התורה להיות הממונה לחזק בדברים טובים מן הכהנים שהם מבחר העם" ומסיים באמירה שמצווה זו חובה על הציבור.

נאום משוח מלחמה וההכרזה בערכי המלחמה חובה רק במלחמת רשות ואילו במלחמת מצווה אין כל חובה לכהן לנאום ולהכריז. אמנם בספר משנה תורה כתב הרמב"ם .

===נאום השוטרים===
לקראת סיום נאומו של הכהן, השוטרים מסיימים לפרט את הדברים באוזני החיילים;

== תפקיד מלחמתי ==
הגמרא במסכת נזיר () מזכירה את הדין שבמקרה שאפשר להציל רק אחד מהם, כהן משוח מלחמה קודם להצלה לסגן (כהן גדול חליפי לעבודת יום הכיפורים). הנימוק של הגמרא הוא משום שתלויים בו רבים. וכתב רש"י שם שהוא עושה מלחמה בשביל רבים. והרא"ש פירש שהמלחמה נעשית על פיו. יש שמפרשים שמכאן שחז"ל ראו את המשוח מלחמה לא רק בעל תפקיד מורלי, אלא גם בעל תפקיד מלחמתי ממש אולי אפילו שר צבא.

בדומה לכך כתב הרד"ק (על ) שכהן משוח נכנס עם ישראל למלחמה. הרב אלתר דוד רגנשברג כתב בספר משפט הצבא בישראל בשם הרב קוק שמשוח מלחמה הוא ראש עורכי המלחמה, שזו גם הסיבה שבנו לא יורש אותו, כי ייתכן שבניגוד אליו בנו אינו יודע להתעסק בתחום<ref></ref>. לעומת זאת המרדכי במסכת גיטין (סוף פרק מי שאחזו) משער שמשוח מלחמה לא היה חוצה את הגבול, ולכן לא היה כותב גט כריתות לאשתו ביציאה למלחמה.

== דיני הכהן משוח ==
לכהן משוח יש איסורי נישואין ככהן גדול - אסור באלמנה ומצווה בבתולה. אסור לו להיטמאות למתים ככהן גדול. אבל בניגוד לכהן גדול אינו לובש שמונה בגדים ואינו מקריב קורבן כשהוא אונן ובפטירתו אינו משחרר את הרוצח בשגגה מעיר מקלט<ref></ref>.

== ראו גם ==
* לא תערץ מפניהם

==הערות שוליים==

קטגוריה:כהונה
קטגוריה:תארים ותפקידים יהודיים
קטגוריה:הלכות צבא ומלחמה
קטגוריה:מצוות עשה
קטגוריה:פרשת כי תצא
קטגוריה:תרי"ג מצוות
קטגוריה:מצוות הנעשות על ידי כהן
ביטחון המדינה הקטרי

ביטחון המדינה הקטארי (בערבית: جهاز أمن دولة قطر) הוא ארגון המודיעין והביטחון של קטאר. כפוף למשרד הפנים. 

הגוף נוצר בשנת 2004, לאחר מיזוג בין שירות המודיעין הכללי ושירות שירות הביטחון. הגוף אחראי לביצוע חקירות בתחום ביטחון פנים, איסוף מודיעין פנימי וריגול 

== הערות שוליים ==

 

קטגוריה:קטר: צבא וביטחון
קטגוריה:ארגוני ביון
יששכר רואס

יששכר רואס (באנגלית: Yissachar Ruas, נולד ב-1982 בניו יורק, ארצות הברית), המכונה YRUAS, הוא צלם ישראלי בתחומי צילום תעופה וצילום עיתונות, המתמחה בתחום התעופה הצבאית. 

הוא עובד עם חילות אוויר מן העולם ובפרט עם חיל האוויר הישראלי ומצלם הן מהקרקע והן בטיסה בפלטפורמות מוטסות שונות, בהם מטוסי קרב דוגמת ה"כפיר" תוצרת התעשייה האווירית של ישראל. 

רואס טס עם חילות האוויר של ארצות הברית, ליטא, הונגריה, דנמרק, איטליה, טורקיה, פולין וקולומביה. 

רואס מפרסם את צילומיו בתערוכות, מגזיני צילום ומגזיני תעופה בהם ביטאון חיל האוויר, והמגזינים הרשמיים של חיל הים של ארצות הברית וחיל הנחתים של ארצות הברית (המארינס האמריקאיים), אתר חיל האוויר הישראלי, גלריות באינטרנט, בפייסבוק ועוד. 

רואס עוסק גם בצילום חדשות ואירועים, ובתך כך צילם כלוחם את פעילות צה"ל (באוויר ובקרקע) במהלך מבצע חומת מגן ומבצע צוק איתן.

== קישורים חיצוניים ==

* [http://aviationphotodigest.com/author/yissachar/ ביוגרפיה] ב-Aviation Photo Digest
* [http://www.israelnationalnews.com/News/Tag.aspx/39946 העמוד הרשמי של כתבות יששכר רואס בערוץ 7]
* [https://www.israelhayom.co.il/article/175943 כתבה V22 "ישראל היום"]
* [https://www.israelhayom.co.il/article/315579 כתבה F35 "ישראל היום"]
* [https://www.youtube.com/watch?v=CkXCSLdQmFc&t=253s ראיון אולפן CH-53K בטיסה "ישראל היום"]
* [https://www.youtube.com/watch?v=DmuNhYActWY&list=PLNwh2RR3ZzQELph349Ls3Z1VrPcfCjZN6&index=4 ראיון אולפן F-35 בטיסה "ישראל היום"]

קטגוריה:צלמים ישראלים
קטגוריה:ישראלים ילידי ארצות הברית
קטגוריה:ישראלים שנולדו ב-1982
שירות המודיעין האסטרטגי של משרד ההגנה הפורטוגזי

שירות המודיעין האסטרטגי של משרד ההגנה הפורטוגזי או SIED (בפורטוגזית : Serviço de Informações Estratégicas de Defesa) הוא סוכנות המודיעין של פורטוגל. יחד עם שירות הביון והביטחון האחראי לביטחון הפנים, הוא מהווה חלק מקהילת המודיעין הפורטוגזית.

== היסטוריה ==
SIED הוקמה במקור בהתאם לחוק מערך המודיעין של הרפובליקה הפורטוגזית משנת 1984. 

בשנת 1997 אורגן מחדש בשמן והנוכחי. 

בשנת 2004 הפך לגוף אזרחי במשרד ההגנה.

== קישורים חיצוניים ==
* 
== הערות שוליים ==

קטגוריה:פורטוגל: צבא וביטחון
קטגוריה:ארגוני ביון
סטפן טרנו

סטפן טרנו (בצרפתית: Stéphane Traineau; נולד ב-16 בספטמבר 1966) הוא ג'ודוקא עבר צרפתי אשר התחרה בקטגוריית המשקל עד 95 ק"ג.

טרנו התחרה ארבע פעמים במשחקים האולימפיים בשנים 1988, 1992, 1996 ו-2000. באטלנטה 1996 ובסידני 2000 הוא זכה במדליית הארד.

טרנו מחזיק בשלוש מדליות מאליפויות העולם, מדליית זהב (1991) ושתי מדליות ארד (1993 ו-1995). באליפויות אירופה הוא זכה בשש מדליות. ארבע מדליות זהב (1990, 1992, 1993 ו-1999) ושתי מדליות ארד (1991 ו-1995).

טרנו זכה במדליות רבות בתחרויות מהסבב העולמי, וביניהן שתי מדליות זהב בטורניר פריז היוקרתי ומדליית כסף בטורניר המאסטרס במינכן.

==הישגים בטורנירים בסבב העולמי==
{|class=wikitable
|- align=center
!| שנה !!| טורניר !!| מקום !!| קטגוריית משקל
|- align=center
|1990
| International Tournament Potsdam || bgcolor="gold" align="center" | 1 || עד 95 ק"ג
|- align=center
|1991
| Tournoi de Paris || bgcolor="gold" align="center" | 1 || עד 95 ק"ג
|- align=center
|1993
| Tournoi de Paris || bgcolor="gold" align="center" | 1 || עד 95 ק"ג
|- align=center
|1994
| Swiss International Basel || bgcolor="gold" align="center" | 1 || עד 95 ק"ג
|- align=center
|1995
| Tournoi de Paris || bgcolor="cc9966" align="center" | 3 || עד 95 ק"ג
|- align=center
|1996
| Tournoi de Paris || bgcolor="cc9966" align="center" | 3 || עד 95 ק"ג
|- align=center
|1997
| Grand Prix Città di Roma || bgcolor="cc9966" align="center" | 3 || עד 95 ק"ג
|- align=center
|1998
| Tournoi de Paris || align="center" | 5 || עד 100 ק"ג
|- align=center
|1998
| World Masters Munich || bgcolor="silver" align="center" | 2 || עד 100 ק"ג
|- align=center
|1998
| Polish Open Warsaw || bgcolor="gold" align="center" | 1 || עד 100 ק"ג
|- align=center
|1999
| Tournoi de Paris || bgcolor="cc9966" align="center" | 3 || עד 100 ק"ג
|- align=center
|1999
| A-Tournament Budapest Bank Cup || bgcolor="cc9966" align="center" | 3 || עד 100 ק"ג
|- align=center
|2000
| Tournoi de Paris || bgcolor="silver" align="center" | 2 || עד 100 ק"ג
|}

==קישורים חיצוניים==

==הערות שוליים==

קטגוריה:ג'ודוקא צרפתים
קטגוריה:אלופי עולם בג'ודו
קטגוריה:אלופי אירופה בג'ודו
קטגוריה:ג'ודוקא באולימפיאדת סידני (2000)
קטגוריה:ג'ודוקא באולימפיאדת אטלנטה (1996)
קטגוריה:ג'ודוקא באולימפיאדת ברצלונה (1992)
קטגוריה:ג'ודוקא באולימפיאדת סיאול (1988)
קטגוריה:צרפתים שנולדו ב-1966
ולדימיר רמק

ולדימיר רמק (בצ'כית: Vladimír Remek; ) הוא קוסמונאוט צ'כי שטס לחלל במסגרת תוכנית אינטרקוסמוס. הוא היה האדם הראשון ששהה בחלל, ולא היה אזרח ברית המועצות או ארצות הברית.

== ביוגרפיה ==
ולדימיר רמק נולד בצ'סקה בודייוביצה, אביו היה גנרל בחיל האוויר הצ'כוסלובקי. ולדימיר רמק סיים בית הספר, ולאחר קורס טייס התקבל לחיל האוויר.

בשנת 1976 הוא התקבל ליחידת הקוסמונאטים הסובייטית והחל הכנות לטיסה. הוא ביצע טיסה בחללית סויוז 28 לצד אלכסיי גוברב.

לאחר סיום הטיסה, הוא חזר לצ'כוסלובקיה ושירת במספר תפקידים בצבא. בשנת 1990 הוא חזר לרוסיה ועבד במפעלים בבעלות משותפת רוסית-צ'כית. בשנים 2002 -2004 עבד בשגרירות הצ'כית במוסקבה.

בשנים 2004–2013 היה חבר בפרלמנט האירופי כנציג של המפלגה הקומוניסטית של בוהמיה ומוראביה. בשנת 2013 הוא מונה לשגריר צ'כיה ברוסיה, וכיהן בתפקיד זה עד לשנת 2018.

==קישורים חיצוניים==

* 
* [http://www.spacefacts.de/bios/international/english/Remek_Vladimir.htm תקציר נתונים באתר ספייספאקטס]
* [http://www.astronautix.com/r/remek.html נתונים מאנציקלפדיית החלל]
* 

קטגוריה:קוסמונאוטים
קטגוריה:מעוטרי גיבור ברית המועצות
קטגוריה:מקבלי עיטור לנין
קטגוריה:מעוטרי אות האריה הלבן
קטגוריה:טייסים צבאיים
קטגוריה:חברי הפרלמנט האירופי
קטגוריה:צ'כים
קטגוריה:גנרלים צ'כוסלובקים
קטגוריה:דיפלומטים
קטגוריה:שגרירים ברוסיה
קטגוריה:שגרירי צ'כיה
קטגוריה:שגרירי צ'כיה ברוסיה
קטגוריה:דיפלומטים צ'כים
קטגוריה:צ'כים שנולדו ב-1948
שירות המודיעין והביטחון של פורטוגל

שירות הביון והביטחון (בפורטוגזית : Serviço de Informações de Segurança) הוא סוכנות ממשלתית פורטוגזית למודיעין וגוף שירות חשאי שאחראי למודיעין וביטחון פנים מאז הוקם ב-1984.

תפקידיו להבטיח את ביטחון הפנים (ביחד עם שירות המודיעין האסטרטגי של משרד ההגנה הפורטוגזי) ולמנוע התקפות סייבר, חבלה, טרור, ריגול ומעשים אשר, מטבעם, יכולים לשנות או להרוס את שלטון החוק במדינה.

== קישורים חיצוניים ==
* 

== הערות שוליים ==

 

קטגוריה:פורטוגל: צבא וביטחון
קטגוריה:ארגוני ביון
המינהל הלאומי למודיעין (פרו)

המינהל הלאומי למודיעין (בספרדית: Dirección Nacional de Inteligencia, או DINI) היא סוכנות הביון של פרו. הסוכנות אחראית לאיסוף מודיעין צבאי, מודיעין משטרתי וסיכול ריגול.

== היסטוריה ==
ב-27 בינואר 1960, שירות המודיעין הלאומי הוקם כשירות הביון והביטחון בפרו.

בעקבות השערוריות שלוו את השירות בתקופת נשיאותו של אלברטו פוג'ימורי, השירות פורק בנובמבר 2000. ב-4 בינואר 2006, הוקם המינהל הלאומי למודיעין (DINI).

== הערות שוליים ==

 
קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:ארגוני ביון
קטגוריה:פרו: צבא וביטחון
שירות הביון הנורווגי

שירות הביון הנורווגי (בנורווגית: Etterretningstjenesten) הוא גוף של צבא נורווגיה הפועל כסוכנות הביון של המדינה. כפוף למשרד ההגנה.

השירות אחראי לאיסוף מודיעין בעניינים הנוגעים לאינטרסים של נורווגיה מחוץ לגבולות המדינה; השירות מנתח ומעבד נתונים אודות מדינות זרות מתוך מטרה להציג למנהיגות הצבאית והמדינית מידע שיסייע בקבלת החלטה בעניינים הנוגעים לביטחון הלאומי. 

בשנת 1998 אומץ חוק שירות המודיעין המסמיך את השירות לאסוף מודיעין מחוץ לגבולות נורווגיה.

== ראו גם ==
* הכוחות המזוינים של נורווגיה

==קישורים חיצוניים==
* 

 
קטגוריה:ארגוני מודיעין צבאי 
קטגוריה:קהילת המודיעין הנורווגית
שירות הביטחון והביון הכללי (הולנד)

שירות הביטחון והביון הכללי (בהולנדית: Algemene Inlichtingen-en Veiligheidsdienst, בראשי תיבות: AIVD) הוא שמה של סוכנות המודיעין והביטחון של הולנד, המופקדת על איסוף מודיעין פנימי וחיצוני, מודיעין אותות וביצוע תפקידי הגנה על הביטחון הלאומי.

== משימה ==
השירות מתרכז בעיקר במאבק באיומים פנימיים על הביטחון הלאומי, בעוד שירות הביטחון והמודיעין הצבאי (MIVD) מתמקד באיומים בינלאומיים, במיוחד צבאיים ומניעת ריגול זר. השירות אחראי לאיסוף מודיעין ומסייע במאבק נגד איומים זרים ופנימיים על הביטחון הלאומי.

== פיקוח ואחריות ==
שר הפנים הוא האחראי על השירות. בנוסף, תפקידי הפיקוח על השירות מתבצעים על ידי שלושה גופים:
* מועצת סקירת שירותי הביטחון והביון (הולנדית: [https://www.tib-ivd.nl/ Toetsingscommissie Inzet Bevoegdheden]) ממונה על ידי שני בתינהפרלמנט ההולנדי.
* ועדת הפיקוח (הולנדית: Commissie van Toezicht op de Inlichtingen- en Veiligheidsdiensten, CTIVD).
* הוועדה לשירותי הביטחון והביון (הולנדית: Commissie voor de Inlichtingen - en Veiligheidsdiensten, CIVD), הכוללת את מנהיגי כל המפלגות המיוצגות בשתי בתי פרלמנט, אם כי עד 2009 המפלגה הסוציאליסטית (SP) לא הייתה ולא רצתה להיות חלק מהוועדה.
השירות מפרסם דו"ח שנתי הכולל את נתוני התקציב שלו.

== פעילויות ==
פעילויותיו העיקריים כוללים: 
* ניטור ספציפי של אנשים וקבוצות של אנשים, כמו קיצונים אסלאמיים פוליטיים
* איסוף מודיעין משירותי מודיעין זרים ופנימיים
* ביצוע בדיקות רקע על אנשים המועסקים במשרות אמון באופן ספציפי בתפקיד ציבורי בכיר או משרות בתעשייה (כגון בענפי תקשורת, בנקים והחברות הגדולות) — באופן אירוני זה כולל גם את חברי הפרלמנט של ועדות הפיקוח
* חקירת אירועים כגון פיגועי טרור ואיומים דומים
* מתן ייעוץ ואזהרה על סיכונים לביטחון הלאומי, כולל ייעוץ בענייני הגנה למנהיגות המדינה 
* אבטחת התקשורת הלאומית באמצעות הסוכנות הלאומית לביטחון תקשורת ואבטחת תשתיות התקשורת של הממשלה

== שיטות וסמכויות ==
השיטות שלו וסמכויותיו של השירות כוללים:
* מעקב אחר טלפון במידה והוסמך על ידי שר הפנים 
* הסתננות (לעיתים רחוקות על ידי עובדי השירות, אך בעיקר על ידי אישים שלא חלק מהשירות ולהם יש גישה אל קבוצה מסוימת)
* השימוש במודיעים (חברים קיימים של קבוצות שונות מגויסים למסור מידע לשירות)
* מקורות מודיעין גלויים 
* גישה בלתי מוגבלת לעבודת המודיעין המשטרתי 
* שימוש באנשי קשר של סוכנויות ביון זרות המתגוררים בהולנד תחת מעמד דיפלומטי (כולל כאלה בעלי חסינות דיפלומטית מלאה) כדי לאסוף מידע לתועלת השירות. 

השירות פועל בקשר הדוק עם שירות המודיעין האזורי (Regionale Inlichtingen Dienst, RID), אשר חברי והם אנשי המשטרה הממונים בכל מחוז משטרתי. השירות גם משתף פעולה עם מעל מאה שירותי מודיעין.

נטען לעיתים קרובות כי להולנד יש את המספר הגדולה ביותר של האזנות ומעקב אחר רשת האינטרנט.

== ראו גם ==
* הסוכנות לביטחון לאומי (NSA)

== קישורים חיצוניים ==

* 

== הערות שוליים ==

קטגוריה:הולנד: צבא וביטחון
קטגוריה:לוחמה קיברנטית
קטגוריה:ארגוני ביון
קטגוריה:התערבות רוסיה בבחירות לנשיאות ארצות הברית ב-2016: גופים
בנייה (מאכל)

בֶנְיֶיה (באנגלית: Beignet) הוא מאפה העשוי בצק מטוגן (בדומה לסופגנייה), האופייני למטבח הקריאולי של ניו אורלינס במדינת לואיזיאנה שבארצות הברית.

המאפה נאכל כקינוח או כחלק מארוחת בוקר.

== היסטוריה ==
בעת העתיקה (יוון העתיקה ורומא העתיקה) נהגו לטגן בצק בשמן זית (סופגניות). המסורת הרומית השפיעה על המטבח הצרפתי. לפי מקור אחר, מקורם של מאכלים אלה במטבח האנדלוסי הספרדי.

המאכלים המטוגנים מהמטבח הצרפתי הגיעו לקוויבק הצרפתית שבקנדה – ושם נקראו "בנייה" – מילולית "שמנמן" – המתאר את צורת הסופגניה.

מהגרים מצרפת לניו אורלינס שבלואיזיאנה הצרפתית במאה ה-18, וכן מהגרים צרפתיים מאקדיה שבקנדה, לניו אורלינס הביאו מאכל זה איתם.

בשנת 1986 הוכרז הבנייה כמאכל הרשמי של מדינת לואיזיאנה.

=== במטבח הניו אורלינסי ===
הבנייה הם מאכל ארוחת הבוקר הפופולרי בניו אורלינס. הבנייה מוגשים כשאבקת סוכר מפוזרת מעליהם. מקובל להגישם כשהם טריים וחמים (היינו מיד לאחר הטיגון).

הקפה דו מונד (Café du Monde) הוא בית קפה שנודע בהתמחותו בעוגות הבנייה.

== מרכיבים ==
מרכיבי הבנייה:
* מים פושרים
* סוכר
* חלב מיובש
* קמח
* מרגרינה
* שמן לטיגון בשמן עמוק
* אבקת סוכר
<gallery widths="200" heights="160">
קובץ:Making beignets 1.jpg|בנייה לפני טיגון
קובץ:Bignè4.JPG|הזלפת בצק הבנייה בטרם הטיגון
</gallery>

== ראו גם ==
* סופגניות
* דונאט
* ספינג'
* פפנש
* ספנז
* זפולה

== קישורים חיצוניים ==

* [https://www.mako.co.il/food-recipes/recipes_column-desserts/Recipe-d53d9ffcc2f8241006.htm תיאור הבנייה והמתכון] באתר "מאקו"
* 	
* 
* [https://www.lametayel.co.il/8+המלצות+על+סופגניות+שוות+סביב+העולם בנייה] באתר "למטייל"

== הערות שוליים ==

קטגוריה:טיגון עמוק
קטגוריה:המטבח הצרפתי: מאפים
קטגוריה:סופגניות
קטגוריה:מתאבנים
קטגוריה:קינוחים
קטגוריה:המטבח הקריאולי
הסוכנות לביטחון לאומי (מונטנגרו)

הסוכנות לביטחון לאומי (במונטנגרית: Agencija za Nacionalnu Bezbjednost; בראשי תיבות ANB) היא סוכנות המודיעין של מונטנגרו. משרדיה הראשיים ממוקמים בפודגוריצה.

==משימות==
על פי החוק המקומי הסוכנות אחראית לאיסוף, אחסון, ניתוח, הערכה, החלפת ושמירה על: 
* מידע על הפעילויות שכוונו נגד עצמאותה, ריבונותה, שלמותה הטריטוריאלית, אבטחה ושמירת הסדר חוקתי של מונטנגרו
* המודיעין הנוגע להגנה על האינטרסים של מונטנגרו, והגנה אסטרטגית על מטרות ואינטרסים של מונטנגרו (באמצעות פעילויות בתחום מודיעין אנושי ומודיעין שדה)
* מידע על פעילויות טרור
* מידע על פעילויות פשע מאורגן
* מידע על פשעים נגד האנושות ונושאים אחרים המוגנים על ידי החוק הבינלאומי.
* מודיעין על שירותי מודיעין זרים שעלולים לפגוע בביטחונה הלאומי של מונטנגרו.
* מודיעין על איומים פוטנציאליים על האינטרסים הכלכליים
* מודיעין על איומים פוטנציאליים על הביטחון הבינלאומי
* מידע על צורות אחרות של איומים על הביטחון הלאומי של מונטנגרו

הסוכנות גם אחראית על סיכול ריגול ומניעת חתרנות בפרלמנט של מונטנגרו, ממשלת מונטנגרו, לשכת נשיא מונטנגרו, ועוד גופים ממשלתיים ומשרדים, הנוגעים לפעילות משמעותית המחייבת את אבטחת כוח האדם, מבנים ונכסים של המוסדות הנ"ל. 
== היסטוריה ==
גופי הביון במונטנגרו נולדו לראשונה ב-13 במאי 1944, כאשר הוקמה OZNA כחלק הצבא העממי היוגוסלבי, במסגרת המנגנון פעל מרכז אוטונומי למודיעין במונטנגרו. OZNA פוצלה מהצבא במרץ 1946 ושולבה לתוך משרד הפנים ובכך הפכה לסוכנות ביון אזרחית. 

בצבא היוגוסלבי, פעל מנגנון בשם KOS שנוצר כגוף ריגול נגדי צבאי, בעוד למקבילה האזרחית (שלא הייתה קשורה למשרד הפנים) קראו UDB.

במאי 2005, הסוכנות לביטחון לאומי הוקמה כסוכנות ממשלתית נפרדת, שעובדיה ומתקניה הגיעו מהסניף המונטנגרי של UDB. 

== מנהלים ==
* דושקו מרקוביץ' (28 מאי 2005 - 1 באוגוסט 2010)
* ולאדן ג'וקוביץ' (1 אוגוסט 2010 - 26 בדצמבר 2011)
* בורו ווצ'יניץ' (1 2012 מרץ - 12 מרץ 2015)
* דז'אן פרוניצ'יץ' (20 באוגוסט 2015 - הווה)
== קישורים חיצוניים ==
* 
* [http://www.anb.gov.me הסוכנות לביטחון לאומי - אתר האינטרנט הרשמי]

 
קטגוריה:מונטנגרו: צבא וביטחון 
קטגוריה:ארגוני ביון
מירוסלב הרמשבסקי

מירוסלב הרמשבסקי (בפולנית: Mirosław Hermaszewski; ) היה קוסמונאוט פולני שטס לחלל במסגרת תוכנית אינטרקוסמוס.

== ביוגרפיה ==
ירוסלב הרמשבסקי נולד בכפר בווהלין שהיה באותה תקופה תחת כיבוש של גרמניה הנאצית. אביו היה בין ראשי יחידות ההגנה של הפולנים ובמהלך 1943 לאומנים אוקראינים הרגו את אביו ומספר קרובי משפחה נוספים. לאחר מלחמת העולם השנייה שטח זה הועבר לברית המועצות ומשפחת הרמשבסקי עם פולנים רבים אחרים עברה לשטח פולין והתיישבה ליד ורוצלב.

ירוסלב הרמשבסקי סיים קורס טייס והתגייס לחיל האוויר הפולני בו הוא שירת במספר תפקידים.

בשנת 1976 הוא נכלל ביחידת הקוסמונאוטים הסובייטית ובשנת 1978 ביצע טסת חלל על חללית סויוז 30 לצד פיוטר קלימוק.

בתחילת שנות ה-80 של המאה ה-20 הרמשבסקי למד באקדמיה צבאית במוסקבה. בשנת 1981 עם תחילת הממשל הצבאי הוא קיבל פקודה לחזור לפולין אך לא קיבל תפקיד של ממש ובשנת 1982 חזר להמשך הלימודים.

לאחר סיום הלימודים הוא שירת במספר תפקידים ואף קודם לסגן מפקד חיל האוויר הפולני. בשנת 2000 ירוסלב הרמשבסקי עזב את הצבא בדרגת בריגדיר גנרל.

ב-12 בדצמבר 2022 מת הרמשבסקי בגיל 81.

==קישורים חיצוניים==

* [http://www.spacefacts.de/bios/international/english/hermaszewski_miroslaw.htm מירוסלב הרמשבסקי], באתר ספייספאקטס
* [http://www.astronautix.com/h/hermaszewski.html מירוסלב הרמשבסקי], באתר אנציקלפדיית החלל
* 

קטגוריה:קוסמונאוטים
קטגוריה:מעוטרי גיבור ברית המועצות
קטגוריה:מקבלי עיטור לנין
קטגוריה:טייסים צבאיים
קטגוריה:גנרלים פולנים
קטגוריה:מעוטרי עיטור שרנהורסט
קטגוריה:מעוטרי צלב גרונוולד
קטגוריה:אישים הקבורים בבית הקברות הצבאי פובונזקי
קטגוריה:פולנים שנולדו ב-1941
קטגוריה:פולנים שנפטרו ב-2022
סוכנות הביון הכללית של מונגוליה

מטה הסוכנות באולאן-באטור, בירת מונגוליה
סוכנות הביון הכללית של מונגוליה (במונגולית: Тагнуулын ерөнхий газар) היא שירות ביטחון הפנים וסוכנות המודיעין של מונגוליה. הוקמה לראשונה בשנת 1922.

המטה המרכזי ממוקם באולן בטור.

לסוכנות סמכויות ותפקידים רבים והיא אחראית בין השאר על איסוף מודיעין, ביטחון לאומי, מלחמה בטרור, מאבק בהלבנת הון ומימון טרור, אבטחת סודות מדינה, בקרה על סוכנויות ממשלתיות, פיקוח על חומרי נפץ ומטעני חבלה, רישוי כלי נשק, תפעול הרשות להגנה על עדים, סיוע למשטרה הלאומית במניעת פשע, מאבק בסמים וחומרים פסיכוטרופיים לא חוקיים, מאבק בשחיתות, סיוע למשמר הגבול המונגולי, בקרה על כימיקלים רעילים ומסוכנים, מניעת ניגודי אינטרסים וטיפול בעתירות ותלונות אזרחים נגד ארגונים ופקידים ממשלתיים.
== שמות הארגון ==
*המחלקה לביטחון פנים, 1922-1933
*המחלקה הכללית לביטחון פנים, 1933-1936
*משרד הפנים, 1936-1955
*משרד הביטחון הצבאי והרווחה, 1955-1959
*המשרד לביטחון הציבור, 1959-1990
*המחלקה הכללית לביטחון המדינה 1990–1994
*סוכנות הביון המרכזית, 1994-1996
*המחלקה לביטחון המדינה, 1996-2000
*סוכנות הביון הכללית, מאז שנת 2000
== היסטוריה ==
הארגון נוסד בשנת 1922 בשם השירות לביטחון פנים (Дотоодыг хамгаалах газар) תחת הנהגתו של דשאיין בלדאנדורג', שהיה ראש הארגון הראשון.

ב-1936, הגוף הפך למינהל הראשי לביטחון הפנים (Дотоодыг хамгаалах ерөнхий газар), ב-1955 המשרד לביטחון הציבור והצבא. ב-1959 — המשרד לביטחון הציבור.

לא ניתן להכחיש כי בשנים 1960–1990 המשיך הארגון למלא תפקיד בהגנה על האידאולוגיה של מפלגה אחת ובהבטחת ביטחון המדינה, אף על פי שהמפלגה תפקדה כארגון פוליטי. בשנים אלה בגוף פעל לגילוי ומניעה של פעולות מודיעין זרות, ביטחון הכוחות המזוינים ואבטחת מתקני המדינה הקריטיים, הגנה על סודות המדינה והגנה על גבולות המדינה.

לאחר קריסת הגוש הקומוניסטי ובעקבות תהליך הרפורמה במונגוליה בשנת 1990 ועדכון המבנה והזכויות והאחריות של הממשלה, מועצת השרים של הרפובליקה העממית של מונגוליה החליטה ב-19 באפריל 1990 לארגן את הביטחון הלאומי ליצירת סוכנות הביון המרכזית.

אימוץ חוק הביטחון המונגולי בשנת 1992 סימן את הפעם הראשונה מאז 1922 שפעילות המודיעין הוסדרה בחוק, וזה היה צעד חשוב ברפורמה ושיפור הארגון בהתאם לתנאים החדשים.

בשנת 1993 משמר הגבול המונגולי הפך לארגון עצמי נפרד ובהחלטה חשאית של הממשלה מיום 19 בינואר 1994 שונה שם המחלקה הכללית לביטחון המדינה לסוכנות הביון המרכזית. ב-5 בדצמבר 1996, ממשלת מונגוליה פירקה את הסוכנות את הסוכנות לביטחון המדינה.

בשנת 2000 אורגנה סוכנות הביון הכללית כגוף ממשלתי שמרכז את פעילות הביון ומפתח ומיישם מדיניות בנושא ביטחון לאומי ואת פעילויות המודיעין.

== משימות ==
המשימות העיקריות של הסוכנות הן הגנה על ביטחון המדינה, איסוף והערכת מידע מודיעיני במספר תחומים, כגון הטרור הבינלאומי, פשע מאורגן, הלבנת הון וכו'.

ב-2005 הוקמה בתוך הסוכנות מועצה מתאמת למאבק בטרור, אשר אחראית על ארגון התיאום בין גופי אכיפת החוק והשירותים המיוחדים של מונגוליה ושיתוף פעולה בינלאומי במאבק נגד הטרור.

== קישורים חיצוניים ==
* 

== הערות שוליים ==

קטגוריה:מונגוליה: צבא וביטחון
קטגוריה:ארגוני ביון
המינהל לביטחון וריגול נגדי (מקדוניה הצפונית)

המינהל לביטחון וריגול נגדי (במקדונית: Управа за безбедност и контраразузнавање), ידוע בראשי התיבות UBK, הוא סוכנות מודיעין וביטחון פנים של הרפובליקה של מקדוניה הצפונית. המטה ממוקם באזור סקופיה, הסוכנות פועלת כיחידת סמך של המשרד לענייני פנים.

הסוכנות נוסדה תחת השם המחלקה להגנת העם, OZNA ופעלה כסוכנות הביטחון ברפובליקה הסוציאליסטית של מקדוניה הצפונית. באופן רשמי, הגוף נוסד במתכונתו הנוכחית ב-1995 תחת השם המינהל לביטחון וסיכול ריגול.

== ראו גם ==
* מקדוניה הצפונית
* סוכנות הביון (מקדוניה הצפונית)

== קישורים חיצוניים ==
* 
== הערות שוליים ==

קטגוריה:ארגוני אכיפת חוק
קטגוריה:מקדוניה הצפונית: צבא וביטחון
קטגוריה:ארגוני ביון
ז'נואז

ז'נואז (שמות נוספים: עוגה גנואית או עוגת ג'נובה) היא עוגת ספוג איטלקית הקרויה על שם העיר ג'נובה והיא מזוהה עם המטבח האיטלקי והמטבח הצרפתי. כדי ליצור את העוגה לא נעשה שימוש בחומרי התפחה, מערבלים היטב את תבליל העוגה כדי שילכוד אוויר ויתן לעוגה נפח.

את בצק העוגה, הבלילה, מכינים מביצים שלמות, שלא כמו עם עוגות ספוג אחרות, עבורן מפרידים את החלמונים מהחלבונים. את הביצים מערבלים עם סוכר ובו בעת מחממים את התערובת, לרוב מעל להבה או באמצעות אמבט מרים. על כן, הז'נואז נחשבת לעוגה קלה, שכן רוב השומן בה מקורו מחלמון הביצים בלבד, אך יש מתכונים של העוגה בהם מוסיפים לה גם חמאה.

==מידע נוסף==
עוגת ז'נואז מצופה בקרם חמאה
עוגת הז'נואז היא אבן יסוד במאפים המשתייכים למטבח הצרפתי וכן עוגות אחרות במטבחים אחרים מתבססות עליה. לרוב, הבלילה המשמשת ליצירה העוגה מוצקת לתוך תבנית וכך נוצרה שכבה דקה של העוגה. בשכבה זו נעשה שימוש כדי ליצור עוגות שכבות, או שמצפים את השכבה בשוקולד, קצפת או כל צורת זיגוג אחרת. המתכון להכנת עוגת הז'נואז נמצא בספר בישול עוד משנת 1884.

עוגה הז'נואז "נהפכת" לרולדה למשל כאשר מגלגלים אותה בצורה ספירלית ובין השכבות יוצקים שוקולד או כל מילוי אחר. העוגה משמשת גם כבסיס ליצירת בוש דה נואל המיועדת לחג המולד. יתרה מכן, עוגה הז'נואז היא גם הבסיס לעוגיית מדלן, לבישקוט ואף לעוגיות ג'אפה.

העוגה ידועה באלסטיות שלה ובמרקם המעט יבש שלה, ועל כן מוסיפים לה ציפויים, זיגוג או שמשרים אותה בליקר מתוק. עוגת טירמיסו יכולה להיות מורכבת מבסיס דק של עוגת ז'נואז או מבישקוט.

ניתן להכין ז'נואז שוקולד על ידי החלפת חלק מן הקמח לעוגה באבקת קקאו. מתכון זה של העוגה יכול להוות בסיס לעוגה האוסטרית זאכרטורטה.

==ראו גם==
* קסטלה
* עוגת למינגטון

==קישורים חיצוניים==

==הערות שוליים==

קטגוריה:עוגות
קטגוריה:המטבח האיטלקי: קינוחים
קטגוריה:המטבח הצרפתי: קינוחים
סוכנות הביון (מקדוניה הצפונית)

סוכנות הביון של הרפובליקה של מקדוניה הצפונית הוא גוף ממשלתי לאיסוף מודיעין שהוקם על פי חוק על סוכנות הביון מאפריל 1995.

== משימות ==
סוכנות הביון (AR), כגוף מיוחד של הממשל הוקם בהתאם לדרישות החוק והוא גוף ממשלתי שנועד לבצע איסוף, ניתוח ועיבוד של מידע מודיעיני רלוונטי לביטחון הלאומי ולאינטרסים הפוליטיים והכלכליים של הרפובליקה של מקדוניה הצפונית. 
לכן, הסוכנות הקימה, והיא ללא הרף מפתחת אתמנגנוני מניעה, ציפייה והתראה מוקדמת של הערכת סיכונים. היא מיידעת את רשויות המדינה של הרפובליקה של מקדוניה הצפונית על תהליכים ואיומים על הביטחון הלאומי. 
סוכנות המודיעין מייצגת את אחד העמודים הבסיסיים של המודיעין ומערכת הביטחון של הרפובליקה של מקדוניה הצפונית.

== פיקוח אזרחי על הסוכנות ==
האספה של הרפובליקה של מקדוניה הצפונית, מפקחת על עבודת הסוכנות באמצעות ועדה. הוועדה מגישה דו"ח על הרכב הסוכנות ועל הפעילות הנערכת פעם בשנה לכל היותר. לפני הגשת הדו"ח הוועדה מחויבת לנהל דיון עם מנהל הסוכנות.

== ראו גם ==
* מקדוניה הצפונית
* המינהל לביטחון וריגול נגדי (מקדוניה הצפונית)

== קישורים חיצוניים ==
* 

== הערות שוליים ==

 
קטגוריה:מקדוניה הצפונית: צבא וביטחון
קטגוריה:ארגוני ביון
ויקי כחלון

ויקי כחלון (נולד ב-15 בינואר 1993) הוא כדורגלן ישראלי המשחק בעמדת המגן הימני.

==קריירה==
כחלון החל לשחק כדורגל במחלקת הנוער של מכבי נתניה, וב-20 באפריל 2013 ערך את הופעת הבכורה שלו בקבוצה הבוגרת של המועדון בליגת העל, בניצחון 2–1 על מ.ס. אשדוד. בתום עונה זו ירדה הקבוצה לליגה הלאומית, ובעונת 2013/2014 שותף בתשעה משחקי ליגה, וסייע לקבוצה לחזור לליגת העל. בעונת 2014/2015 שותף בשבעה משחקים בליגת העל.

ב-23 באוגוסט 2015 חתם בהפועל פתח תקווה מהליגה הלאומית. ב-9 באוקטובר 2015 כבש את שער הבכורה שלו בקריירה, בניצחון 1–0 על עירוני קריית גת, ובסך הכול ערך 31 הופעות במדי הקבוצה בעונת 2015/2016.

בקיץ חזר למכבי נתניה, לאחר שירדה לליגה הלאומית. ב-14 בנובמבר 2016 כבש את שער הבכורה שלו במדי מכבי נתניה, בניצחון 1–0 על בית"ר תל אביב רמלה, ובסך הכול כבש שני שערים ב-28 הופעות בעונת 2016/2017 וסייע לקבוצה להעפיל בחזרה לליגת העל. ב-24 בפברואר 2018 הבקיע כחלון את שער הבכורה שלו בליגת העל, בניצחון 2–1 על מכבי חיפה, ובסך הכל ערך 27 הופעות בעונת 2017/2018. בעונת 2018/2019 ערך 28 הופעות וכבש שער אחד. בסיום עונת 2019/20 שוחרר ממכבי נתניה.

ב-18 בינואר 2021 חתם עד תום העונה בהפועל רמת השרון מהליגה הלאומית.

ב-11 ביולי 2021 חזר לליגת העל כאשר חתם בהפועל נוף הגליל.

ב-3 בפברואר 2022 חזר לקדנציה שנייה בהפועל פתח תקווה.

ב-12 ביולי 2022 חתם בעירוני טבריה.

ב-6 באוגוסט 2023 חתם בהפועל ראשון לציון.

==קישורים חיצוניים==

==הערות שוליים==

קטגוריה:כדורגלנים ישראלים
קטגוריה:מגני כדורגל ישראלים
קטגוריה:כדורגלני מכבי נתניה
קטגוריה:כדורגלני הפועל פתח תקווה
קטגוריה:כדורגלני הפועל רמת השרון
קטגוריה:כדורגלני הפועל נוף הגליל
קטגוריה:כדורגלני עירוני טבריה
קטגוריה:כדורגלני הפועל ראשון לציון
קטגוריה:נתניה: כדורגלנים
קטגוריה:ישראלים שנולדו ב-1993
הסוכנות לביטחון לאומי (ליבריה)

הסוכנות לביטחון לאומי (NSA) היא סוכנות הביון של הרפובליקה של ליבריה, שכפופה לנשיא ליבריה. הסוכנות אחראית לניטור, איסוף, ועיבוד של מידע ונתונים על מודיעין זר ולמנוע חדירה לרשתות תקשורת ומערכות מידע. הסוכנות לביטחון לאומי מסתמכת על מגוון רחב של אמצעים כדי לבצע את משימותיה, רובן חשאיות.

הסוכנות לביטחון לאומי (NSA) הוא תולדה של מיזוג בין הלשכה הלאומית לחקירות (NBI) אשר הייתה אחראית על תחום חקירות, ביטחון גלוי וביטחון, ולבין הלשכה לפעולה ביצועית (EAB) שהייתה אחראית על מבצעים חשאיים. במתכונתה הנוכחית הסוכנות הוקמה ב-1974.
== משימה ==
הסוכנות לביטחון לאומי (NSA) היא הגוף המוביל בממשלת ליבריה בתחום ההצפנה וכולל תפקידי מודיעין אותות (סיגינט) ואבטחת מידע (IA) ומנטר את תשתיות המחשוב הממשלתיות.

 

קטגוריה:ליבריה: צבא וביטחון
קטגוריה:ארגוני ביון
שירות הביון הלאומי (קניה)

שירות הביון הלאומי של קניה (בסוואהילי: Huduma ya Ujasusi ya Kitaifa) שבעבר נודע בשם השירות הלאומי לביון וביטחון (NSIS) הוא סוכנות ריגול ושירות הביטחון של קניה, הפועל כשירות חשאי ומשטרה חשאית.

מקורו ב"אגף המיוחד", מחלקת משטרה ארצית אשר נוצרה ב-1952 תחת ממשל האימפריה הבריטית. בין היתר הוא סיפק את המודיעין הנדרש לדיכוי ההתקוממויות במאו מאו.

בשנת 1998 קיבל הארגון את שמו הנוכחי.
== משימה ==
* גילוי וזיהוי כל איום פוטנציאלי לקניה
* מייעץ לנשיא ולממשלה על כל איום ביטחוני על קניה
* נקיטת צעדים כדי להגן על האינטרסים הביטחוניים של קניה, בין אם פוליטי, צבאי או כלכלי.
* בדיקת רקע של אנשים העשויים להחזיק בעמדות הדורשות סיווג ביטחוני.

== מבנה ==
שירות הביון מחולק לשבע חטיבות:
# מינהלה
# טכנולוגיית המידע 
# מודיעין פנים
# ביון חיצוני
# ניתוח 
# מבצעים
# יחידת הטכנולוגיה ליירוט דיגיטלי 

== הערות שוליים ==

קטגוריה:ארגוני ביון
קטגוריה:קניה: צבא וביטחון
הסוכנות הלאומית למלחמה בסמים (אינדונזיה)

הסוכנות הלאומית למלחמה בסמים (באינדונזית: Badan Narkotika Nasional, בראשי תיבות: BNN) היא סוכנות ממשלתית של אינדונזיה האחראית צמצום שימוש לרעה בחומרים אסורים באמצעות מבצעי אכיפת החוק נגד סחר בסמים. ראש הסוכנות מדווח ישירות לנשיא ופועל בתיאום עם מפכ"ל המשטרה.

== מבנה ארגוני ==
* ראש BNN
* המזכירות הראשית
* סגן למניעה
* סגן להעצמת הקהילה 
* סגן למיגור
* סגן לשיקום
* סגן לעניינים משפטיים ושיתוף פעולה
* הפיקוח הראשי 
* מרכז מידע, מחקר ונתונים
* מרכז שיקום
* מרכז הדרכה
* מעבדת סמים
** המשרד האזורי (מחוז)
** המשרד האזורי (עיר)

== נשק ==
הקצינים מאומנים בשימוש בנשק.
* CZ P-07 – תקן הנשק האישי
* Saiga-12S EXP-01 – רובה סטנדרטי

== קישורים חיצוניים ==
* 
== הערות שוליים ==

קטגוריה:ארגוני מאבק בסמים
קטגוריה:אינדונזיה
כריסטינה ראו

כריסטינה ראו (בגרמנית: Christina Rau; נולדה ב-30 באוקטובר 1956) היא אלמנתו של יוהאנס ראו, אשר כיהן כנשיא גרמניה בשנים 1999–2004.

== ביוגרפיה ==
ראו נולדה בבילפלד, סבה מצד אמה הוא הנשיא גוסטב היינמן. היא התחנכה בפנימיות בשווייץ ובסקוטלנד, שם למדה באותו בית עם אנדרו, דוכס יורק. היא למדה מדעי המדינה, כלכלה והיסטוריה באוניברסיטת אבריסטווית' בוולס ובקינגס קולג' לונדון.

בשנת 1982 נישאה ליוהאנס ראו, ששימש באותו זמן כראש ממשלת נורדריין-וסטפאליה. ראו היה מבוגר ממנה בכ-25 שנה. לזוג נולדו שלושה ילדים.

ב-1999 עם היבחרו של בעלה לנשיא גרמניה, הפכה לגברת הראשונה של גרמניה. במסגרת תפקידה פעלה במספר ארגונים, ובין היתר, שימשה כפטרונית של קרן החירום הבינלאומית של האומות המאוחדות לילדים גרמניה, ארגון הצדקה "Müttergenesungswerk" וארגון נוער הצלב האדום של גרמניה. היא זכתה לאותות כבוד מטעם המדינות אסטוניה, אוסטריה, איסלנד ולטביה. כמו כן היא התמידה ללוות את בעלה בביקוריו הרשמיים.

==קישורים חיצוניים==

<div style="direction: ltr;">
* Christina Rau und ihr stolzer Ehemann, [http://www.tikonline.de/star-news/top-stories/1070/unicef-verabschiedet-schirmherrin-christina-rau-und-ihr-stolzer-ehemann.html Christina Rau und ihr stolzer Ehemann]. tikonline.de
* [https://www.bz-berlin.de/artikel-archiv/christina-rau-zum-abschied-als-first-lady Christina Rau zum Abschied als First Lady]. bz-berlin. 19 April, 2004
</div>

==הערות שוליים==

קטגוריה:בני זוג של נשיאי גרמניה
קטגוריה:גרמניות שנולדו ב-1956
קטגוריה:גרמנים שנולדו ב-1956
סוכנות הביון הממלכתית (אינדונזיה)

סוכנות הביון הממלכתית (באינדונזית: Badan Intelijen Negara), היא סוכנות הביון הממשלתית של אינדונזיה. לפני 2001, הסוכנות הייתה ידוע בשם Bakin (Badan Koordinasi Intelijen Negara - הסוכנות הממלכתית לתיאום מודיעין); שמה הוחלף במסגרת ארגון מחדש של הסוכנות. הסוכנות אחראית הן לתיאום שיתוף מידע ומבצעים בין סוכנויות ביון אחרות באינדונזיה וניהול צוותי איסוף מודיעין באופן עצמאי.

בזמן שינוי השם ב-2001, תפקידי השיתוף והתיאום הופחתו, אבל בעקבות הפיגוע בבאלי בשנת 2002, היבט זה של פעילות הסוכנות חודש והתקציב הוגדל על מנת להגדיל גם את היקף הפעילות של הסוכנות.

הסוכנות ספגה ביקורת מצד ארגוני זכויות אדם על יחסה אל מתנגדי המשטר והפרת זכויות האדם באינדונזיה.

בראש הסוכנות עומד כיום גנרל המשטרה בודי גונוואן, נכון ל-9 ספטמבר 2016. קדם לו סוטיוסו שכיהן מיולי 2015 עד ספטמבר 2016, סוטאנטו, שכיהן מ-21 באוקטובר 2009 עד 19 באוקטובר 2011, סיאמסיר סירגאר מ-2004 עד 2009, עבדאללה מחמוד הנדרופריונו, שכיהן בין 2001 ל-2004.

==קישורים חיצוניים==

== הערות שוליים ==

קטגוריה:ארגוני ביון
קטגוריה:אינדונזיה
מינהל הביון הצבאי (צרפת)

מינהל הביון הצבאי (בצרפתית: Direction du renseignement Militaire; בראשי תיבות: DRM) הוא גוף של ממשלת צרפת, הפועל כסוכנות הביון ומשימתו לאסוף ולרכז את תחום המודיעין הצבאי עבור הכוחות המזוינים. הגוף נוצר בשנת 1992 והוא מקביל לגופים כמו DIA (ארצות הברית), DI (הממלכה המאוחדת), או GRU (רוסיה).

ה-DRM מדווח ישירות לרמטכ"ל ולנשיא צרפת, המתפקד כמפקד העליון של צבא צרפת. ה-DRM מהווה חלק מקהילת המודיעין הצרפתית.
== ראו גם ==
*Frenchelon
*המשרד השני של המטה הכללי הצרפתי
*מינהל המודיעין הצבאי (הממלכה המאוחדת)

== קישורים חיצוניים ==
* 
 

קטגוריה:ארגוני מודיעין צבאי 
קטגוריה:קהילת המודיעין הצרפתית
קטגוריה:צרפת: צבא וביטחון
Svea Velocipede

אופניים "Svea Velocipede"
אב טיפוס של אופני "Svea Velocipede"
Svea Velocipede היו אופניים שפותחו ויוצרו בשוודיה, בסוף המאה ה-19 על ידי האחים פרדריק יונסטרום ובירגר יונגסטרום . אב טיפוס של האופניים הוצג בשנת 1892.

==דגם "Svea Velocipede" שיוצר ללא שרשרת==
דגם ""Svea Velocipede"" יוצר ללא שרשרת. כונן הגלגל פעל לפי עיקרון אחר לגמרי.

האחים פרדריק ובירגר, שהיו טייקונים, מהנדסים מעצבים תעשייתיים וממציאים, השתמשו במנוף, בתיל ובדיסק עגול אקסצנטרי קבוע מוצמד לסרן מסתובב מחוץ למרכז, עם קיזוז המרכז שלו לציר, וכל המנגנון שפותח היה במקום בשרשרת. 

האופניים היו מונעים על ידי לחיצה על דוושות המנוף לסירוגין, ובולמים על ידי דריכה בשתי הדוושות בעת ובעונה אחת. 

בשנת 1892 נרשם פטנט בנדון.

בתמיכתו של אלפרד נובל ובהשתתפות המהנדס השוודי "George Spaak" נמכרו דגמי "Svea Velocipede" במספר מוגבל של יחידות ב-שוודיה וב-בריטניה במשך כ-10 שנים באמצעות חברת "The New Cycle Company".

==פרסים== 
* "Svea Velocipede" זכה במדליית זהב של המכון לאמנות הכללית התעשייתית של סטוקהולם ("General Art and Industrial Exposition of Stockholm" ) בשנת 1897.
* "Svea Velocipede" זכה ב מדליית הכסף של התערוכה העולמית של פריז (1900).
===מוזיאונים בהם מוצג דגם "Svea Velocipede"=== 
* דגם ה-"Svea Velocipede" מוצג ב"מוזיאון השוודי הלאומי למדע ולטכנולוגיה" ("Swedish National Museum of Science and Technology" ).
* דגם "Svea Velocipede" מוצג במוזיאון הנורדי בסטוקהולם ("Nordic Museum" ).

==קישורים חיצוניים==

* [https://www.tekniskamuseet.se/lar-dig-mer/svenska-uppfinnare-och-innovatorer/broderna-ljungstrom-ljungstromturbinen/ האחים Ljungström מפתחי דגם האופניים "Svea Velocipede"] (tekniskamuseet.se/lar-dig-mer/svenska-uppfinnare-och-innovatorer/broderna-ljungstrom)

==הערות שוליים==

קטגוריה:מודלים של אופניים
קטגוריה:המצאות במאה ה-19
קטגוריה:שוודיה: המצאות
שירות הביון המרכזי (קפריסין)

שירות הביון הקפריסאי (עד 2016 נודע בשם שירות הביון המרכזי, ידוע בראשי תיבות: KYP) הוא הגוף המרכזי לאיסוף מודיעין של ממשלת קפריסין. הגוף אורגן מחדש על פי הצעת חוק פרלמנטרית מ-14 באפריל 2016. השירות נוסד לראשונה בשנת 1970 על ידי הנשיא הארכיבישוף מקאריוס. בעת הקמתו הגוף נקרא בשם "שירות המודיעין הקפריסאי" והוא אחראי לענייני ביטחון ומודיעין פנימי וחיצוני ומופקד על כל ענייני הביטחון הלאומי ומהווה שילוב של MI5 ו-MI6 והוא פועל הן כסוכנות ביון והן כשירות חשאי לענייני ביטחון.

מאז ה-4 במאי 2016, נשיא קפריסין ניקוס אנסטסיאדיס היה צפוי למנות (באישור מועצת השרים) מנהל חדש לארגון. אך לא נערכו פגישות כדי ליישם את החוק החדש. ההחלטה שהתקבלה לבסוף, הייתה להמשיך עם המבנה הישן של השירות עד להכנסת התקנות הנדרשות על פי החוק החדש.

לפני כניסתו לתוקף של החוק החדש, מנהל הארגון היה השגריר קיריאקוס קורוס ומריוס כריסטופידס, שהוא קצין משטרה בכיר. מרבית חברי הארגון הם שוטרים או אנשי המשמר הלאומי. מטה הארגון ממוקם באייוס אנדריאס, ניקוסיה.
===חוק שירות הביון 2018===
תחת החוק החדש, הותר לארגון להעסיק ישירות את העובדים שלו ללא הסתמכות על כוחות המשטרה, כפי שהיה נהוג עד אז. החוק אפשר גם לשירותי המודיעין לקנות שירותים מהמגזר הפרטי. התקציב מהווה מידע חסוי וסודי.

החוק חדש מגדיר את שירות המודיעין כרשות עצמאית הכפופה לנשיא הרפובליקה ומועצת השרים.

== ראשי הארגון ==
קיריאקוס קורוס הוא ראש KYP. הוא החליף את אנדרס פנטראס ב-2015, אחרי שפנטראס התפטר בעקבות הטענות לפיהן KYP ביצעה מעקבים פולשניים והאזנות אחר טלפונים.

== הערות שוליים ==

 
קטגוריה:ארגוני ביון
קטגוריה:ממשלת קפריסין
אסתר נמדר תמאם

אסתר נמדר תמאם (נולדה ב-11 ביוני 1977) היא תסריטאית ועורכת תסריט ישראלית. היא מרצה לתסריטאות בבית הספר לקולנוע וטלוויזיה ע"ש סטיב טיש באוניברסיטת תל אביב מאז 2002.

==ביוגרפיה==
נמדר נולדה בירושלים וגדלה בשכונת רחביה, דור ראשון בישראל למשפחה מצאצאי אנוסי משהד. אביה היה צלם סטילס ובעלי חנות "פוטו יעקבי", ואמה הייתה עקרת בית. אחיהּ הם הסופר רובי נמדר ומעצב המוצר שלומי נמדר. בילדותה השתתפה בסרט "תרזה ויולק" שביים חיים גיל. על חוויותיה כילדה שחקנית אמרה: "התיאוריה שלי הוא שאם היית ילד על סט, זו חוויה שתכתים לך את כל החיים, בקטע טוב. אתה תמיד תרצה לחזור לשם. יש שם איזה קסם מיוחד. חבורה שלמה של אנשים שמשחקת בכאילו. כמו איזה משחק די־אנד־די ענק".<ref></ref> בתיכון למדה בגימנסיה העברית רחביה, בצבא שירתה כמורה חיילת בפנימייה בבאר שבע. 

נמדר סיימה לימודי תואר ראשון בהצטיינות בקולנוע מאוניברסיטת תל אביב, ותואר שני בהצטיינות בתוכנית הרב-תחומית באמנויות. היא מכהנת כמנהלת דרמה של חברת "ארצה הפקות". בעבר שימשה כמרצה במחלקה לקולנוע במכללת ספיר ובמדרשה לאמנות במכללת בית ברל.

===חיים אישיים===
נשואה לעו"ד ליאור תמאם, ולזוג שלושה ילדים.

==פילמוגרפיה==
===תסריטאית===
* מלכת היופי של ירושלים (2021)
* פמת"א (2018)
* אליפים (2013)
* מבצע קיפוד (2012)
* בדמי ימיה (סרט) (2011)
* וביום השלישי (2011)
* געגוע (2010)
* נשרים (2009)
* המקום (2006)
* ילדי CCCP (2006)

===עורכת תסריט===
* פלאשבק (2018)
* המדרשה (2018)
* כבודו (2018)
* סטוקהולם (2018)
* שוברי גלים (2016)
* השמיניה הדור הבא (2014)

==קישורים חיצוניים==

* [https://www.tau.ac.il/profile/namdares#anchor_cv אסתר נמדר תמאם] דף המרצה באתר אוניברסיטת תל אביב
* 

==הערות שוליים==

קטגוריה:תסריטאיות טלוויזיה ישראליות
קטגוריה:תסריטאי טלוויזיה ישראלים
קטגוריה:בוגרות גימנסיה הרצליה
קטגוריה:בוגרי גימנסיה הרצליה
קטגוריה:בוגרות החוג לקולנוע וטלוויזיה באוניברסיטת תל אביב
קטגוריה:בוגרי החוג לקולנוע וטלוויזיה באוניברסיטת תל אביב
קטגוריה:סגל אוניברסיטת תל אביב: קולנוע וטלוויזיה
קטגוריה:ישראליות שנולדו ב-1977
קטגוריה:ישראלים שנולדו ב-1977
ויין הורוביץ

ויין הורוביץ (נולד ב-12 בספטמבר 1957) הוא אשורולוג ישראלי, פרופסור מן המנין בחוג לארכאולוגיה ולמזרח הקרוב הקדום באוניברסיטה העברית. מומחה בשפות מסופוטמיות, כתב יתדות, ובאסטרונומיה עתיקה.

== ביוגרפיה ==
הורוביץ נולד בלונג איילנד, מדינת ניו יורק, שבארצות הברית. בוגר תואר ראשון מאוניברסיטת ברנדייס שבמדינת מסצ'וסטס. ותואר שני ושלישי מאוניברסיטת ברמינגהאם בממלכה המאוחדת. מלמד באוניברסיטה העברית ובית הספר לתלמידים מחו"ל ע"ש רוטברג
.

הורוביץ עוסק בחקר הספרות, הדת, המיתולוגיה, המדע ואסטרונומיה עתיקה בשפות שמיות מזרחיות (שומרית ואכדית).

===מחקר ופענוח ממצאי כתב יתדות בארץ ישראל===
הורוביץ עוסק בחקר ופענוח ממצאי כתב יתדות בארכאולוגיה של ארץ ישראל, בין השאר חקר את תעודות שנמצאו בתל חצור, תכתובת שנשלחה לעיר מארי (תכתובת שנמצא גם בכיוון ההפוך בתעודות מארי), ותעודת חרס בת כ-3,800 שנה, הכוללת חוקים בסגנון חוקי חמורבי הכתובה בכתב יתדות בשפה האכדית. 

בשנת 2006, פרסם ספר מחקר מקיף על כל המקורות הכתובים בכתב יתדות שנתגלו ב-28 אתרים שונים בחפירות ארכאולוגיות בארץ ישראל. הורוביץ מצא שכמחצית מהטקסטים שייכים לתקופת הברונזה המאוחרת בארץ ישראל. שאר הטקסטים מתחלקים בין תקופת הברונזה התיכונה, לתקופת הברזל בארץ ישראל. אפיון נוסף של הממצא בארץ ישראל הוא המגוון הרב של הסוגה הספרותית ושפות הכתיבה המצויים בהם, בין השאר: מכתבים, טקסטים אדמיניסטרטיביים, טקסטים משפטיים, כתובות מונומנטליות רשמיות, לחשים מאגיים, ואפוסים. בשפות אכדית, שומרית, ושפות כנעניות.

===תעודות אל-יהודו===
בשנת 2015, פרסם הורוביץ את התרגום הראשון לעברית של תעודות אל-יהודו, קובץ של כ-200 לוחות טין מהמאה השישית והחמישית לפנה"ס, ובהם מידע גולי ממלכת יהודה בבבל. הם כתובים בכתב יתדות, בניב בבלי של השפה האכדית וכוללות שמות של גולי בבל.

== מספריו ==
<div style="direction: ltr;">
*with Rita Watson Writing science before the Greeks : a naturalistic analysis of the Babylonian astronomical treatise MUL.APIN (2011)
* Mesopotamian Cosmic Geography. Winoa Lake, ID.: Eisenbrauns," 
* The Astrolabes and Related Texts: Mesopotamian Astronomy Before 1000 B.C. Vienna: Archiv für Orientforschung Beihefte-series, (in preparation);
*with Takayoshi Oshima, Cuneiform in Canaan: Cuneiform Sources from the Land of Israel in Ancient Times, the Israel Exploration Society Jerusalem, 2006.
*with P. Watson, A Catalogue of Cuneiform Tablets in the Birmingham City Museum" (Volume 2) 1993; (Volume 1) 1986.
</div>

== קישורים חיצוניים ==
* [https://heb.archaeology.huji.ac.il/people/%D7%95%D7%99%D7%99%D7%9F-%D7%94%D7%95%D7%A8%D7%95%D7%91%D7%99%D7%A5 דף אישי] באתר האוניברסיטה העברית
* 

== הערות שוליים ==

קטגוריה:סגל האוניברסיטה העברית בירושלים: ארכאולוגיה והמזרח הקרוב הקדום
קטגוריה:אשורולוגים
קטגוריה:ארכאולוגים ישראלים
קטגוריה:ישראלים ילידי ארצות הברית
קטגוריה:בוגרי אוניברסיטת ברנדייס
קטגוריה:בוגרי אוניברסיטאות ומכללות בממלכה המאוחדת
קטגוריה:ישראלים שנולדו ב-1957
סרג'יו גרינברג

סרג'יו-הנריק גרינברג (ברומנית: Sergiu-Henrik Grünberg; ) הוא מהנדס ושחמטאי יהודי-רומני בדרגת אמן בינלאומי. אלוף רומניה בשחמט בשנים 1984 ו-1985.

== קורות חיים ==

גרינברג, יליד בוקרשט, סיים בהצלחה לימודים במכון הפוליטכני של בוקרשט, בפקולטה לאלקטרוטכניקה, במחזור 1970.

בתחום השחמט גרינברג השתייך לעלית של שחמטאי רומניה החל מהשתתפות בנבחרות נוער, צעירים ובוגרים. 22 פעמים הגיע גרינברג לשלב הגמר של אליפות רומניה ליחידים ובהיותו חבר בקבוצות "אוניברסיטת בוקרשט" ו-"AEM טימישוארה", זכה איתן עשר פעמים באליפות רומניה לקבוצות.

החל מ-1980 גרינברג התחיל לאמן, תחילה צעירים ובהמשך גם בוגרים. הוא פעל כמאמן ב-AEM-LUXTEN בטימישוארה, שם נשא גם בתואר נשיא. בין השנים 1982 - 1998 היה חבר בקולגיום המרכזי של המאמנים ומ-2006 נשיאו. בשנים 1990 - 1992 ו-1996 - 2001 היה סגן נשיא פדרציית השחמט הרומנית.

בשנת 1985 השיג דרגת אמן בינלאומי.

סרג'יו גרינברג הוא אביו של מיכאי גרינברג, שגם הוא מאלופי רומניה בשחמט.

==קישורים חיצוניים ==

* [https://www.scribd.com/document/371969255/Enciclopedia-Sportului-Vol-2 האנציקלופדיה לחינוך גופני ולספורט ברומניה, מהדורה שנייה, כרך ב', 2015, עמוד 863] 

קטגוריה:שחמטאים יהודים רומנים
קטגוריה:אלופי רומניה בשחמט
קטגוריה:אמנים בין-לאומיים
קטגוריה:עסקני שחמט
קטגוריה:עסקני ספורט רומנים
קטגוריה:עסקני ספורט יהודים
קטגוריה:רומנים שנולדו ב-1947
משה פרידמן (יזם)

משה פרידמן (נולד ב-12 בנובמבר 1978) הוא יזם היי-טק חרדי ישראלי. מייסד ארגון קמא-טק לשילוב חרדים בהייטק וקרן הון סיכון 12 אנג'לים להשקעות בחברות הייטק של מייסדים חרדים.<ref></ref>

== ביוגרפיה ==
גדל במשפחת רבנים חרדית מיוחסת, מצד אביו הוא נינו של הרב יוסף חיים זוננפלד, רבה הראשון של העדה החרדית ירושלים טרם קום המדינה. נולד בירושלים למשפחה ליטאית-ירושלמית. למד 7 שנים בישיבת חברון כנסת ישראל.

בשנת 2001 התחתן פרידמן עם נכדתו של הרב גדליה נדל. מתגורר בבני ברק למד בכולל חזון איש עד גיל 32. הוסמך לרבנות על ידי רבנים חרדים מובילים וכתב שורה ארוכה של מאמרים וחיבורים תורניים.

פרידמן הוא בוגר התוכנית למנהיגות של ממשלת ארצות הברית (International Visitor Leadership Program) שמבין בוגריה ניתן למצוא את מרגרט תאצ'ר וניקולא סרקוזי.

בשנת 2016 נבחר פרידמן לתוכנית מובילים דיגיטליים של משרד ראש הממשלה ובמסגרת זו נסע יחד עם משלחת של 40 המנהיגים הדיגיטליים של ישראל להשתלמות בבית הספר למנהל עסקים של אוניברסיטת הרווארד בבוסטון.

== פעילות ציבורית ==
בשנת 2013 הקים פרידמן את קמא-טק במטרה לחבר בין עובדים ועובדות במגזר החרדי לתחום ההייטק. המיזם הוקם בנשיאות ד"ר יוסי ורדי ורעייתו תלמה, ולהקמתו הצטרפה זיקה אב-צוק שניהלה אז את תחום האחריות התאגידית בסיסקו ישראל.

קמא-טק הוא כיום מיזם בעל השפעה רחבה המסייע בשילוב חרדים בהייטק באמצעות הכשרות טכנולוגיות, עזרה בהשמה, וסיוע ליזמי הייטק חרדים.
בשנת 2016 נמסר ממרכז היזמות של אוניברסיטת תל אביב שמיזם קמא-טק תורם מדי שנה מיליארדי שקלים לתוצר של מדינת ישראל בעזרת שילוב מאות ואלפי חרדים בשוק התעסוקה בהייטק.

על אף שלא רכש השכלה פורמלית בתחום ההייטק, צבר בכוחות עצמו ידע וקשרים מסועפים שבאמצעותם הוא מפנה יזמי הייטק חרדים אל בכירי ההייטק בישראל ובעמק הסיליקון.

בשנת 2017 הקים פרידמן עם שותפו אברהם וינגוט את קרן ההון סיכון 12Angels VC שבה איחד כ70 משקיעי הייטק בכירים בישראל ובעמק הסיליקון. ביניהם ניתן למנות את מנהלי מרכזי הפיתוח של גוגל, פייסבוק, מיקרוסופט, מייסדי צ'ק פוינט, Waze, טאבולה, ומנהלי קרנות הון סיכון ובכירים נוספים. 

ב-2017 הקים פרידמן ביחד עם היזמת החרדית שרי רוט את תוכנית ההכשרה אולטרא קוד. התכנית מכשירה כ-1800 תלמידות חרדיות ב-23 סמינרים חרדים של בית יעקב למקצועות הטכנולוגיה. התכנית מוסיפה להכשרות מה"ט שכבה נוספת רחבה של קורסים מאוניברסיטאות בעולם במטרה להשלים להן את הידע במדעי המחשב לרמה שווה של בוגרי תארים. בתוכנית שותפות כ-30 ענקיות הייטק ביניהן, גוגל, פייסבוק, אמזון, אפל, WD, אינטל, IBM, ועוד.

== הוקרה ==
* הופיע בדירוגי המשפיעים של דה מרקר (2014 ו- 2016)
* הופיע בדירוג המשפיעים של כלכליסט (2016)
* הופיע בדירוג המשפיעים של בלוג הטכנולוגיה גיק-טיים (2015)
* הופיע ברשימת G40 של גלובס (2017)<ref></ref>
* נבחר לאחד ממאה היהודים המשפיעים בעולם על ידי המגזין היהודי האמריקאי האלגמיינר.

== הערות שוליים ==

קטגוריה:אנשי עסקים ישראלים
קטגוריה:פעילי אינטרנט ישראלים
קטגוריה:יזמי היי-טק ישראלים
קטגוריה:מייסדי חברות טכנולוגיה ישראלים
קטגוריה:מייסדי חברות טכנולוגיה יהודים
קטגוריה:ישראלים שנולדו ב-1978
קלצק (מחוז משנה)

מחוז משנה קלצק (בבלארוסית: Клецкі раён) הוא אחד מ-22 מחוזות משנה המרכיבים את מחוז מינסק שבמרכז בלארוס. מרכזו המנהלי היא העיר קלצק.

==דמוגרפיה==
בתקופת עריכת מפקד האוכלוסין של בלארוס (2009) , מנתה אוכלוסיית מחוז המשנה קלצק 32,302 בני אדם. ההרכב האתני של האוכלוסייה במחוז היה: 93.63% בלארוסים, 3.87% רוסים, 1.15 פולנים ו-1.35% אחרים. שפות הדיבור הנפוצות: בלארוסית (92.4%) ורוסית (6.86%).

==קישורים חיצוניים==

* 

קטגוריה:מחוז מינסק: מחוזות משנה
קרופקי (מחוז משנה)

מחוז משנה קרופקי (בבלארוסית: Крупскі раён) הוא אחד מ-22 מחוזות משנה המרכיבים את מחוז מינסק שבמרכז בלארוס. מרכזו המנהלי היא העיר קרופקי.

==דמוגרפיה==
בתקופת עריכת מפקד האוכלוסין של בלארוס (2009) , מנתה אוכלוסיית מחוז המשנה קרופקי 32,302 בני אדם. ההרכב האתני של האוכלוסייה במחוז היה: 92.85% בלארוסים, 5.12% רוסים ו-2.03% אחרים. שפות הדיבור הנפוצות: בלארוסית (81.29%) ורוסית (16.85%).

==קישורים חיצוניים==

* 

קטגוריה:מחוז מינסק: מחוזות משנה
סרגיי פריאדקין

סרגיי גנאדייביץ' פריאדקין (נולד ב-17 באוגוסט 1961, אסטרחן, רוסיה, הסובייטית, ברית המועצות) הוא מנהל ספורט רוסי, חבר הוועד המנהל של התאחדות הכדורגל הרוסית, שימש כנשיא מינהלת הפרמייר ליג הרוסי משנת 2007 עד 2021, חבר מועצת המנהלים של ההתאחדות האירופית לליגות המקצועניות, חבר אסטרטגי למועצה לכדורגל מקצועי. כיהן כנשיא בפועל של התאחדות הכדורגל הרוסית מ־19 בדצמבר 2018 עד לבחירתו של אלכסנדר דיוקוב לנשיא ההתאחדות, ב-22 בפברואר 2019.

בעבר שירת בגופי אבטחת מידע בשירותי ביטחון הפנים בק.ג.ב., בסוכנות הפדרלית לתקשורת ממשלתית ובשירות הביטחון הפדרלי. קולונל בדימוס.

== ביוגרפיה ==
הוא סיים את לימודיו בבית הספר הגבוה לתקשורת שבאוריול של הק.ג.ב (OVVKUS). בשנת 1982 למד גם במכון המחוזי של מוסקבה לתרבות גוף.

עד 1994 הוא שירת בק.ג.ב. ובסוכנות הפדרלית לתקשורת ממשלתית ואז הלך לעבוד בהתאחדות "דינמו". ב-1994 (על פי פריאדקין עצמו, ב-1995) ייסד בשרלוטנבורג, גרמניה, את סוכנות "GiRRus", העוסקת בפרט, בתמיכה בשחקני כדורגל. אחד ממייסדי הסוכנות היו קונסטנטין סרסאניה.

מאז 2001 עובד במינהלת הליגה הרוסית. מ-14 בנובמבר 2007 מכהן כנשיא הפרמייר ליג הרוסי. מ-2 באפריל 2005 — יועץ לנשיא התאחדות הכדורגל ובחודשים אוגוסט—נובמבר 2006 כיהן כממלא מקום מנכ"ל ההתאחדות, מ-15 נובמבר 2006 עד 14 בנובמבר 2007 כיהן כממלא מקום נשיא ההתאחדות לכדורגל ועמד גם בראש הוועדה של ההתאחדות לענייני פעילויות סוכני כדורגל.

מ-19 בדצמבר 2018 עד 22 בפברואר 2019— כיהן כנשיא בפועל של התאחדות הכדורגל הרוסית.

הוא נכלל בהרכב המועצה הציבורית של ועדת החקירה של הפדרציה רוסית.

במרץ 2020, נבחר בישיבת נציגי קבוצות הליגה לקדנציה נוספת בת 5 שנים כנשיא מינהלת הפרמייר ליג הרוסי. עם זאת, בשל ביקורת על התנהלותו בעניין זכויות השידור של הליגה החליט להתפטר מתפקידו כנשיא מנהלת הליגה, ב־5 באוקטובר 2021.

==ביקורת==
בקיץ 2011 הסתדרות שחקני הכדורגל והמאמנים בראשות ולדימיר לאונצ'נקו ומיקולה גרמטיקוב, הגישה תלונה בדבר ניגוד עניינים בעבודתו של סרגיי פריאדקין כשכיהן גם כמנכ"ל ההתאחדות, כראש ועדת ההתאחדות לפעילות סוכני הכדורגל וכנשיא מנהלת הליגה, לטענת ההסתדרות, אחיו הצעיר של פריאדקין, אנדריי, עובד כסוכן כדורגל. ההסתדרות הסתמכה על מסמכים החתומים על ידי אנדריי פריאדקין, באשר לאופי התשלומים על העברת השחקנים ברנקו איליץ' ומגומד אוזדוייב. ברם, ועדת האתיקה לא ראתה בעבודתו של סרגיי פריאדקין כל הפרה.

ב-28 בדצמבר אותה שנה, הכדורגלן האוקראיני יבגני לבצ'נקו הכריז כי פנה לבית הדין לבוררות בספורט בלוזאן כדי לבחון מחדש את התיק על ניגוד עניינים בעבודתו של נשיא הפרמייר ליג הרוסי סרגיי פריאדקין. כמו כן, בריאיון לפורטל sports.ru יבגני אמור שבעזרתו חתחת חסותו של סרגיי פריאדקין, אחיו הצעיר אנדריי "הלבין" 400,000 דולר במהלך מעברו של יבגני לבצ'נקו עצמו למועדון "סאטורן" בקיץ 2009.

== קישורים חיצוניים ==
* [http://news.yandex.ru/people/pryadkin_sergej.html פרופיל באתר Yandex]

== הערות שוליים ==

קטגוריה:עסקני ספורט רוסים
קטגוריה:רוסים שנולדו ב-1961
סיאט טנגו

סיאט טנגו (בספרדית: SEAT Tango) היא מכונית קונספט בתצורת רודסטר שהוצגה בשנת 2001 על ידי יצרנית הרכב הספרדית סיאט.

==סיאט טנגו==
* "סיאט טנגו" הוצגה לראשונה בתערוכת הרכב הבין-לאומית בפרנקפורט ("International Motor Show Germany" ) בשנת 2001.
* 2 דלתות.
* 2 מושבים.
* מקדם גרר – 0.3.
* מנוע פולקסווגן 1.8 ליטר.
* מנוע קירור מים.
* תאוצה בין 0–100 קמ"ש היא 7.0 שניות.
* יחס כוח / משקל : 156.49 כ"ס ל-1,000 ק"ג.
* מכל דלק – 45 ליטר.

== תמונות ==
<gallery mode="packed" heights="180">
קובץ:SEAT Tango (front).jpg | סיאט טנגו
קובץ:SEAT Tango (back).jpg | סיאט טנגו
</gallery>

==ראו גם==
* סיאט
* סיאט קופרה GT
* סיאט פורמולה

==קישורים חיצוניים==

* 
* 
* 

==הערות שוליים==

קטגוריה:מכוניות ספורט
קטגוריה:מכוניות קבריולה
קטגוריה:דגמי מכוניות שהושקו ב-2001
טנגו
קטגוריה:מכוניות קונספט
קטגוריה:מכוניות ספרדיות
יורגוס יאקומאקיס

יורגוס יאקומאקיס (ביוונית: Γιώργος Γιακουμάκης; נולד ב-9 בדצמבר 1994) הוא כדורגלן יווני המשחק בעמדת החלוץ באטלנטה יונייטד ובנבחרת יוון.

==קריירה==
יאקומאקיס החל את הקריירה שלו בקבוצת אטסלניוס בשנת 2011. כעבור עונה, חתם בקבוצת פלאטניאס. בינואר 2014 הושאל לקבוצת אפיסקופי ובתום העונה חזר לפלאטניאס, והפך לבורג חשוב בקבוצה.

בדצמבר 2016 סיכם יאקומאקיס בא.א.ק. אתונה, לאחר שמועדונו פלאטניאס סגר עסקה עם מועדון הפאר היווני. יאקומאקיס חתם בא.א.ק. בקיץ 2017. יאקומאקיס שימש בא.א.ק. בעיקר כשחקן מחליף, אך זכה איתה באליפות יוון בעונתו הראשונה בקבוצה. בינואר 2019 הושאל ל-OFI כרתים.

==קריירה בינלאומית==
יאקומאקיס משחק בנחרת הצעירה של יוון (עד גיל 21) מאז מרץ 2015 וערך במדי שלוש הופעות, ולא הבקיע במדיה שערים.

==קישורים חיצוניים==

קטגוריה:כדורגלנים יוונים
קטגוריה:חלוצי כדורגל יוונים
קטגוריה:הרקליון: כדורגלנים
קטגוריה:כדורגלני א.א.ק. אתונה
קטגוריה:כדורגלני OFI כרתים
קטגוריה:כדורגלני גורניק זאבז'ה
קטגוריה:כדורגלני פנלו
קטגוריה:כדורגלני סלטיק
קטגוריה:כדורגלני אטלנטה יונייטד
קטגוריה:כדורגלני נבחרת יוון
קטגוריה:ספורטאים זרים בפולין
קטגוריה:ספורטאים יוונים בהולנד
קטגוריה:ספורטאים זרים בסקוטלנד
קטגוריה:ספורטאים זרים בארצות הברית
קטגוריה:יוונים שנולדו ב-1994